IRCP ใจดีจ่ายปันผล 0.05 บ./หุ้น แม้กำไรปี 58 ลดเกินครึ่ง
IRCP: ใจดี! จ่ายปันผล 0.05 บ./หุ้น แม้กำไรปี 58 ลดเกินครึ่ง โดยมีกำไรสุทธิอยู่ที่ 54.55 ลบ. ลดลง 59% จากปีก่อนที่มีกำไร 133.58 ลบ. เนื่องจากปี 57 บริษัทได้รับงานโครงการขนาดใหญ่มูลค่ามากกว่า 600 ล้านบาท จากสถาบันเทคโนโลยีพระจอมเกล้าบางมด ทั้งนี้ประกาศจ่ายปันผล 0.05 บ./หุ้น XD 31 มี.ค.59 กำหนดจ่าย 17 พ.ค. 59
25 ก.พ. 2559

บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 54.55 ล้านบาท หรือมีกำไรสุทธิ 0.22 บาทต่อหุ้น ลดลง 59% จากช่วงเดียวกันของปีก่อนที่มีกำไรสุทธิ 133.58 ล้านบาท หรือมีกำไรสุทธิ 0.53 บาทต่อหุ้น
โดยผลการดำเนินงานปี 58 ที่มีกำไรลดลงนั้น เนื่องจากรายได้ค่าบริการพัฒนาระบบลดลง ซึ่งมีสาเหตุมาจากในปี 2557 บริษัทได้รับงานโครงการขนาดใหญ่มูลค่ามากกว่า 600 ล้านบาท จากสถาบันเทคโนโลยีพระจอมเกล้าบางมด เพิ่มเข้ามาจากแผนงานธุรกิจปกติ
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.05 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 31 มี.ค. 2559 และกำหนดจ่ายเงินปันผลในวันที่ 17 พ.ค. 2559